Diari Oficial de la Generalitat Valenciana


Sumari del DOGV 3469, del 08-04-1999 (1999/3019)

ORDRE de 22 de març de 1999, per la qual es modifica l'Ordre de 4 de març de 1999, de la Conselleria de Cultura, Educació i Ciència, per la qual es convoquen ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria, en centres finançats a partir de fons públics, per al curs 1999/2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3469

Data del DOGV
:   08-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3019


Data del document
:   22-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * llibre escolar

ORDRE de 22 de març de 1999, per la qual es modifica l'Ordre de 4 de març de 1999, de la Conselleria de Cultura, Educació i Ciència, per la qual es convoquen ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria, en centres finançats a partir de fons públics, per al curs 1999-2000. [1999/M3019]
  
Publicada l'Ordre de 4 de març de 1999, de la Conselleria de Cultura, Educació i Ciència, per la qual es convoquen ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria, en centres finançats a partir de fons públics, per al curs 1999-2000 (Diari Oficial de la Generalitat Valenciana número 3.453, de 12 de març), i vista la coincidència de les vacances dels centres docents, la Magdalena, les Falles i la Pasqua, amb els dies de presentació de sol·licituds d'ajudes de llibres de text, s'ha considerat convenient realitzar la següent modificació:
  
Base 6. Normes de procediment, segon paràgraf del punt 6.1. de la citada ordre, que queda redactat de la següent manera:
  
"Les sol·licituds i la documentació acreditativa pertinent que s'especifica en l'annex II, hauran de presentar-se, a partir del dia de la publicació de l'Ordre de 4 de març, en la secretaria del centre escolar on l'alumne haja de continuar o iniciar els estudis durant el curs 1999-2000, també la presentaran en el centre on es troben escolaritzats els alumnes que cursen en la actualitat sext d'Educació Primària i hagen de matricular-se en un institut per a estudiar el primer d'Educació Secundària Obligatòria el pròxim curs.
  
D'igual forma, es podran presentar les instàncies en els llocs previstos en l'article 38 de la Llei 30/1992, de 26 de novembre, (BOE del 27) de Règim Jurídic de les Administracions Públiques i del Procediment Administratiu Comú.
  
Els terminis d'acabament de presentació de sol·licituds seran els següents:
  
a) Fase A
  
Fins al 27 d'abril, tot l'alumnat que reunisca les condicions per a participar en la present convocatòria, tret del previst per a la fase B.
  
b) Fase B
  
Fins al 30 de juny, l'alumnat que per al curs 1999-2000 s'escolaritze per primera vegada en un centre que impartisca primer curs d'Educació Primària o que provinga d'un centre de fora de la Comunitat Valenciana, sempre que haja sol·licitat plaça escolar dins del període oficial de matrícula."
  
En la mateixa base 6, el quart paràgraf de l'apartat a) fase A del punt 6.2 Tramesa de les sol·licituds als òrgans administratius corresponents, queda redactat de la següent forma:
  
"El director del centre o la persona en qui delegue haurà de comparéixer davant de la direcció territorial de Cultura i Educació corresponent (Unitat de Beques), abans del 30 de abril, per tal d'entregar la certificació del consell escolar, on s'inclou la relació de peticionaris, acompanyada de totes les sol·licituds, els respectius números d'identificació fiscal (NIF) i el document emés per l'entitat bancària (codi compte client), presentats per aquells"
  
Així mateix, advertida una errada material en la publicació de dita ordre, es procedix a realitzar la seua correcció:
  
En l'annex II, apartat 4. Altra documentació. On diu:
  
"4) Situació de desocupació o atur laboral del pare i mare, sense rebre prestacions, cap dels dos, per aquest concepte.
  
5) Situació de pensionista del pare o la mare certificats del pare i de la mare efectuats per la Tresoreria General de la Seguretat Social.
  
Certificat del pare o de la mare efectuat per l'Institut Nacional de la Seguretat Social (INSS)"
  
Ha de dir:
  
"4) Situació de desocupació o atur laboral del pare i de la mare, sense rebre prestacions, cap dels dos, per este concepte.
  
Certificats del pare i de la mare efectuats per la Tresoreria General de la Seguretat Social.
  
5) Situació de pensionista del pare o la mare.
  
Certificat del pare o de la mare efectuat per l'Institut Nacional de la Seguretat Social (INSS)"
  
Contra la present ordre, que posa fi a la via administrativa, la persona interessada podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, o 10 dies, si opta per seguir el procediment per a la protecció dels drets fonamentals de la persona, a comptar, en els dos casos, a partir del dia de la seua publicació. Sempre conformement al que disposen els articles 10, 14, 46 i 115 de la Llei de 13 de juliol de 1998, Reguladora de la Jurisdicció Contenciosa Administrativa.
  
València, 22 de març de 1999
  
El conseller de Cultura, Educació i Ciència,